Ríkisstjórn Bretlands styður aðgerðir lögreglu gegn mótmælendum
Breska lögreglan hefur fullan stuðning ríkisstjórnarinnar til að beita sér gegn mótmælendum, sem hvetja til ofbeldis gegn Vesturlandabúum vegna birtingar skopteikninga af Múhameð spámanni í dagblöðum. Þetta sagði Charles Clarke, innanríkisráðherra Bretlands, á breska þinginu fyrir stundu, og lagði áherslu á að stangist aðgerðir lögreglunnar á við lög vegna mótmælanna muni hún njóta stuðnings ríkisstjórnarinnar.
Þá sagði hann að hátterni nokkurra mótmælenda fyrir utan sendiráð Dana í Lundúnum á föstudag í síðustu viku hefði verið óviðunandi.
Skopteikningarnar birtust fyrst í danska dagblaðinu Jyllands-Posten í septemberlok á síðasta ári og hafa á síðustu vikum verið endurprentaðar í fleiri dagblöðum í Evrópu og Miðausturlöndum. Ein myndanna sýnir Múhameð spámann með vefjahött sem líkist sprengju.
Breska sjónvarpstöðin Sky sýndi beint frá ræðu ráðherrans.
Clarke sagði jafnframt að árásir á Dani og aðra Evrópubúa væri óásættanlegt. Styðja yrði við tjáningarfrelsisákvæðið en hins vegar yrði að beita því af nærgætni.
Hundruð manna tóku þátt í mótmælum fyrir utan sendiráð Dana í Lundúnum á föstudag í síðustu viku og var m.a. hvatt til þess að þeir sem hefðu móðgað múslíma með þessum hætti verði hálshöggnir.
Breska lögreglan hefur fullan stuðning ríkisstjórnarinnar til að beita sér gegn mótmælendum, sem hvetja til ofbeldis gegn Vesturlandabúum vegna birtingar skopteikninga af Múhameð spámanni í dagblöðum.
Þetta sagði innanríkisráðherra Bretlands, á breska þinginu fyrir stundu.
Lagði áherslu á að stangist aðgerðir lögreglunnar á við lög vegna mótmælanna muni hún njóta stuðnings ríkisstjórnarinnar.
Hundruð manna tóku þátt í mótmælum fyrir utan sendiráð Dana í Lundúnum á föstudag í síðustu viku.
Var m.a. hvatt til þess að þeir sem hefðu móðgað múslíma með þessum hætti verði hálshöggnir.